อยากจะถามคุณอาการที่หนูเป็นมันเป็นอะไร รู้สึกครั้นเนื้อครั้นตัว ตัวร้อนรุมๆ ปวดหัวปวดตา กินอะไรเข้าไปก็อ้วกออก มันเกิดจากอะไร
สวัสดีค่ะ อาการดังกล่าวมาอาจเกิดจากภาวะอาหารเป็นพิษ ลำไส้อักเสบ หรือกระเพาะอาหารอักเสบถ้าเป็นเฉียบพลันจะนึกถึงอาหารเป็นพิษมากที่สุด มักมีไข้ ปวดท้อง คลื่นไส้ อาเจียนร่วมด้วยการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ รับประทานยาแก้คลื่นไส้ ยาแก้ปวดท้อง และยาลดไข้ทุก 4-6 ชั่วโมงได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม เพราะหากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.